Гимназија „Сава Шумановић“

Шид

Дана: 03.06.2024. године

Број: 02-169

На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018, 10/2019, 6/2020, 129/2021 и 92/2023- даље: ЗОСОВ), члана 45. и 46. Закона о средњем образовању и васпитању ("Сл. гласник РС", бр. 55/2013, 101/2017, 27/2018, 6/2020, 52/2021, 129/2021. и 92/2023.) и чланова 237.- 249. Статута Гимназије „Сава Шумановић“ Шид (02-215, 17,04,2024.) , Школски одбор је на седници одржаној дана 03.06.2024. године донео

**ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА**

**ГИМНАЗИЈЕ „САВА ШУМАНОВИЋ“ ШИД**

**I Опште одредбе**

**Члан 1**

Правилником о похваљивању и награђивању ученика (даље: Правилник) у Гимназији „Сава Шумановић“ Шид прописују се услови и начин додељивања похвала и награда које могу добити ученици, као и избор Ученика генерације.

**Члан 2**

Врсте диплома за изузетан општи успех ученика у учењу и владању и изузетан успех из појединачног обавезног предмета и изборног програма, као и услови и додељивање диплома ученицима уређени су Правилником о дипломама за изузетан успех у средњим школама ("Сл. гласник РС", бр. 37/93 и 43/2015).

**II Похвале**

**Члан 3**

Ученик може добити похвалу за:

1) одличан општи успех и примерно владање;

2) постигнут изузетан успех из појединачног обавезнг предмета и изборног програма за изузетан успех у појединим ваннаставним активностим и изузетна постигнућа у било којој области рада школе.

3) освојено прво, друго или треће место на школским такмичењима;

4) "Ученика генерације";

Похвале из става 1. тач. 4) . овог члана додељују се ученицима завршног разреда.

**Члан 4**

Похвале могу бити писмене и усмене.

Усмену похвалу ученик добија за остварене резултате у раду, учењу и понашању у току наставног периода и саопштава их одељенски старешина пред одељењем и родитељима.

Писмену похвалу одељенског старешине и одељенског већа ученик добија за остварене резултате у раду, учењу и понашању, као и за учешће у културној и јавној делатности школе, на крају класификационог периода или на крају првог полугодишта и уписују се у ђачку књижицу.

**Члан 5**

Похвале ученицима, на предлог одељенског старешине и одељенског већа, додељује Наставничко веће Школе.

**Члан 6**

Ученици који на крају наставне године постигну општи одличан успех и примерно владање, похваљују се за постигнут одличан успех и примерно владање.

Похвала за постигнут изузетан успех из појединог обавезног наставног предмета и изборног програма додељује се ученицима који су се у току наставне године посебно истицали у тим наставним и ваннаставним областима, као и за изузетна постигнућа у било којој области рада школе.

Диплома или награда за изузетан успех као посебан облик признања у току школовања додељују се ученику за изузетан општи успех, изузетан успех из појединих наставних области или предмета и за изузетна постигнућа у било којој области рада школе.

Писмену похвалу ученик добија:

1) за постигнут одличан општи успех на крају првог полугодишта;

2) за освојено једно од три прва места на школском такмичењу из наставног предмета.

Списак писмено похваљених ученика објављује се на огласној табли Школе и на школској интернет страни и на њима остаје најмање 7 дана.

Похвалу не може добити ученик који нема примерно владање.

Усмену похвалу ученику додељује одељењски старешина, по сопственој ини­ци­јативи или на образложени усмени предлог предметног наставника.

Писмену похвалу ученику додељује одељењско веће, на образложени усмени предлог одељењског старешине или предметног наставника.

Награде ученицима додељује Наставничко веће, на образложени писмени пред­лог одељењског старешине, Одељењског већа или предметног наставника.

**Члан 7**

Похвала "Ученик генерације" додељује се ученику завршног разреда, на крају наставне године, под условом да је ученик:

1) постигао одличан општи успех и примерно владање из свих обавезних наставних предмета и изборних програма, од првог до завршног разреда;

2) да се у току школовања истицао у ваннаставним активностима, као и у било којој области рада школе;

3) да се у току школовања истицао у пружању помоћи другим ученицима, развијању односа другарског поверења, отворености, искрености међу ученицима и да ужива поверење међу својим друговима;

4) да је у току школовања имао правилан и коректан однос према наставницима, стручним сарадницима и другим запосленима у Школи, као и према родитељима других ученика.

**Члан 8**

Услови из члана 7. овог правилника морају бити кумулативно испуњени.

Похвала се додељује само једном ученику.

Похвалу "Ученик генерације" додељује наставничко веће, на предлог одељенског већа.

**Члан 9**

Кандидату за Ученика генерације припадају бодови по основу успеха на так­ми­чењима из наставних предмета у организацији Министарства или признатих од стране Министарства.

**Члан 10**

**КРИТЕРИЈУМИ ЗА УЧЕНИКА ГЕНЕРАЦИЈЕ**

**I ОПШТИ КРИТЕРИЈУМИ**

**а)**

 1. Носилац дипломе „Вук Караџић“ 50 поена

 2. Одличан успех са једном четворком 40 поена

 3. Одличан успех 25 поена

**б)**

 5. Матурски испит (5,00) 5 поена

 6. Матурски испит (одличан) 3 поена

 7. Матурски испит (врло добар) 1 поен

**в)**

 8. Добитник „Светосавске повеље“ 10 поена

 9. Добитник међународног признања 25 поена

10. Добитник друштвеног признања 15 поена

11. Учешће у раду Научно- истраживачке

Станице „Петница) 8 поена по позиву

12. Самосталан рад у „Петници“ 15 поена по раду

13. Самостални публиковани научни радови 20 поена по раду

**II ПОЈЕДИНАЧНА ТАКМИЧЕЊА**

1. **Наставне активности**:

**А) Нивои такмичења:**

**1. Општинско такмичење**

Учешће: 2 поена + 1. место - 4 поена

 2 .место 3 поена

 3. место 2 поена

**2. Окружно такмичење**

Учешће: 8 поена + 1. место - 8 поена

 2 .место 6 поена

 3. место 4 поена

 Похвала 2 поена

**3. Међуокружно такмичење**

Учешће: 9 поена + 1. место - 9 поена

 2 .место 7 поена

 3. место 5 поена

 Похвала 3 поена

**4. Покрајинско такмичење**

Учешће: 10 поена + 1. место - 10 поена

 2 .место 8 поена

 3. место 6 поена

 Похвала 4 поена

**5. Републичко такмичење**

Учешће: 12 поена + 1. место - 12 поена

 2 .место -10 поена

 3. место - 8 поена

 Похвала- 6 поена

**6. Међународно такмичење**

Учешће: 16 поена + 1. место - 16 поена

 2 .место -14 поена

 3. место-12 поена

 Похвала -10 поена

**Б) Такмичења** ( латински језик, математика,...) са следећим нивоима:

**1.Школско (Општинско такмичење)**

Учешће: 2 поена + 1. место - 4 поена

 2. место - 3 поена

 3. место - 2 поена

 **2.Републичко такмичење**

Учешће: 9 поена + 1. место **-** 9 поена

2. место - 7 поена

3. место - 5 поена

 Похвала - 3 поена

**3.Ваннаставне активности:**

( такмичења и смотре предвиђене календаром Министарства просвете)

1. Општинско такмичење

Учешће 1 поен + 1.место 3 поена

 2.место 2 поена

 3. место 1 поен

1. Окружно такмичење

Учешће 4 поена + 1.место 6 поена

 2.место 4 поена

 3.место 2 поена

 Похвала 1 поен

1. Покрајинско такмичење

Учешће 6 поена+1.место 8 поена

 2.место 6 поена

 3.место 4 поена

 Похвала 2 поена

1. Републичко такмичење

Учешће 8 поена + 1.место 10 поена

 2.место 8 поена

 3.место 6 поена

 Похвала 3 поена

1. Међународно такмичење

 Учешће 10 поена + 1.место 12 поена

 2.место 10 поена

 3.место 8 поена

 Похвала 4 поена

**III ЕКИПНА ТАКМИЧЕЊА**

**„Архимедес“, „Мислиша“, „Кенгур...“ и сл. такмичења покрајинског**

**и републичког ранга:**

Учешће: 9 поена + 1. место - 9 поена

 2 .место 7 поена

 3. место 5 поена

 Похвала 3 поена

**Спортска екипна такмичења, квизови, такмичења у првој помоћи, ...**

**1. Општинско такмичење:**

Учешће: 1 поен + 1. место -3 поена

 2 .место 2 поена

 3. место 1 поен

**2. Окружно такмичење:**

Учешће: 3 поена + 1. место - 6 поена

 2 .место 4 поена

 3. место 2 поена

**3. Регионално такмичење (међуокружно)**

Учешће: 5 поена + 1. место -7 поена

 2 .место -5 поена

 3. место -3 поена

**4. Покрајинско такмичење:**

Учешће: 6 поена + 1. место - 8 поена

 2 .место 6 поена

 3. место 4 поена

**5. Републичко такмичење**

Учешће: 8 поена + 1. место - 10 поена

 2 .место 8 поена

 3. место 6 поена

**6. Међународно такмичење**

Учешће: 10 поена + 1. место - 12 поена

 2 .место 10 поена

 3. место 8 поена

**IV КОНКУРСИ** **(литерарни, ликовни, научни ; „откривамо таленте“,)**

Учешће: 6 поена + 1. место – 6 поена

 2. место – 4 поена

 3. место - 2 поена

**V ДРУШТВЕНА АКТИВНОСТ (навести активности)**

1. Школски ниво 2 поена
2. Општински ниво 3 поена
3. Окружни ниво 4 поена
4. Међуокружни ниво 5 поена
5. Покрајински ниво 6 поена
6. Републички ниво 7 поена
7. Међудржавни ниво 8 поена

За активности 1. и 2. број поена се односи на активности у току једног разреда, а за остале нивое се вреднују појединачне активности.

**Члан 11**

Одредбе претходног члана сходно се примењују и на ученике који су постигли успех на такмичењима, првенствима, изложбама, смотрама и сличним манифес­таци­јама у области физичког васпитања, рецитаторства, филмске и позоришне уметности, ликовне културе, музичке културе и техничког и информатичког образовања.

**Члан 12**

Предлог за избор ученика генерације утврђује одељењски старешина ученика или надлежно одељењско веће најкасније на седници на којој се утврђују успех и вла­да­ње ученика на крају наставне године.

Предлог се подноси у писаном облику и треба да буде образложен, уз наво­ђе­ње података о успеху и владању ученика.

**Члан 13**

Предлог се подноси директору, одмах после седнице одељењског већа на којој су утврђени успех и владање ученика на крају наставне године.

По истицању рока за достављање иницијативе директор именује трочлану ко­ми­сију, у чијем саставу су, поред њега, и два наставника, односно стручна сарадника.

Задатак Комисије је да провери податке о успеху и владању ученика, да на основу тако проверених података сваком кандидату утврди бодове по основу успеха на такми­чењима и да на основу тако утврђених бодова сачини ранг листу и кандидата с највишим бројем бодова предложи Наставничком већу за доделу похвале „Ученик генерације“.

У састав Комисије не може ући наставник који предаје или је предавао неком од предложених кандидата, нити наставник код којег постоје разлози који доводе у сум­њу његову непристрасност приликом бодовања.

**Члан 14**

Наставничко веће доноси одлуку о додели похвале „Ученик генерације“, као и о награди за изабраног ученика.

Наставничко веће одлуку доноси већином гласова од укупног броја чланова и та одлука је коначна.

**Члан 15**

Одлука о додели похвале „Ученик генерације“ објављује се на огласној табли Школе и на школској интернет страни, заједно с фотографијом ученика генерације и подацима о његовом животу и раду. Одлука остаје на огласној табли и на интернет страни најмање 7 дана.

**III Награде**

**Члан 16**

Награде се додељују ученицима као признање за изузетан успех постигнут у учењу и раду у свим обавезним наставним предметима, изборним програмима и ваннаставним активностима, као и признање за освојено место на такмичењима које је Школа организовала или у њима учествовала.

**Члан 17**

Награде се могу доделити поједином ученику, групи ученика или одељенској заједници.

Награде се додељују на крају наставне године.

**Члан 18**

Предлог за доделу награда и похвала даје одељенски старешина на основу мишљења одељенског већа, или стручног актива, односно на предлог органа или организације у којој се остварује програм практичне наставе, односно праксе.

Ученика генерације проглашава наставничко веће, на предлог одељенског већа.

**Члан 19**

Награде ученицима могу додељивати и донатори, односно спонзори, на основу критеријума које пропишу својим актима.

Награде из става 1. овог члана могу се додељивати ученицима уз активно учешће и мишљење стручних органа Школе о додељивању ове награде.

**Члан 20**

Као посебан облик признања у току школовања ученику се додељује ди­пло­ма или награда за изузетан општи успех, односно за изузетан успех из поједи­них наста­вних области или предмета и изузетна постигнућа у било којој области рада Школе.

Награде се могу додељивати у виду посебних диплома, уверења, књига, а у изузетним случајевима и у новчаним износима.

Врсте диплома, односно награда, услове и начин њиховог додељивања ут­вр­ђује министар.

Награде ученицима могу додељивати и спонзори, односно донатори, на основу критеријума које пропишу својим актима.

Ученици могу добити и друге облике материјалног награђивања који се исказују кроз плаћене екскурзије, летовања, одморе, куповину спортске опреме, реквизита и слично.

Награде се могу додељивати и групи ученика или целом одељењу за постигнуте резултате на такмичењима, у учењу, на практичној настави, владању и слично.

**Члан 21**

Ученик може добити следеће награде:

1) књигу на крају наставне године за постигнут одличан општи успех;

2) књигу за освојено једно од прва три места на такмичењу вишег ранга од школског такмичења из наставног предмета.

3) упућивањем на екскурзију, летовање, зимовање и сл.

4) посетом позоришним и биоскопским представама, концертима, спортским манифестацијама и сл.

5) куповином књига, спортске опреме, школских реквизита и прибора и сл

Ученик који освоји једно од три прва места на такмичењу вишег ранга од школ­ског такмичења из наставног предмета, поред награђивања књигом може бити награђен и:

1) бесплатним уџбеницима,

2) бесплатном екскурзијом, летовањем, зимовањем и слично,

3) другим примереним поклоном.

Награда из претходног става додељује се у складу са могућностима Школе, а на основу одлуке Наставничког већа.

Списак награђених ученика објављује се на огласној табли Школе и на школ­ској интернет страни и на њима остаје најмање 7 дана.

Награду не може добити ученик који нема примерно владање.

**Члан 22**

Ученик генерације награђује се књигом.

Ученик генерације, поред награде у облику књиге, може добити и награду у облику бесплатне екскурзије, летовања, зимовања или у облику другог примереног поклона, у складу са могућностима Школе.

**Члан 23**

Поједином ученику може се доделити истовремено и похвала и награда.

**IV Прелазне и завршне одредбе**

**Члан 24**

Тумачење одредби овог правилника даје Школски одбор.

**Члан 25**

Правилник ступа на снагу осмог дана од дана објављивања на огласној табли Школе.

|  |  |
| --- | --- |
|  | ПРЕДСЕДНИКШКОЛСКОГ ОДБОРА  |
|    | \_\_\_\_\_\_\_\_\_\_\_\_\_\_\_\_\_\_  |

Правилник је заведен под деловодним бројем 02-169 од 03.06.2024. године, а објављен је на огласној табли Школе, дана 04.06.2024. године.

  СЕКРЕТАР

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_